Jasmine Baird

Jasmine Baird (født 29. juni 1999 i Mississauga i Ontario) er en snøbrettkjører fra Canada. Hun deltok i slopestyle under Vinter-OL 2022 i Beijing, der hun kom på 15.-plass.

Idrettskarriere 
Baird debuterte i Nor-Am cup i snøbrett 2016/17 den 11. februar 2017, med en femteplass i slopestyle, og hun kom på tredjeplass i slopestyle totalt i Nor-Am cup denne sesongen. Hun fikk sølv i big air under det canadiske mesterskapet i snøbrett 2017, og hun ble canadisk juniormester i slopestyle. Den 25. mars 2017 debuterte hun i verdenscupen, med en niendeplass i slopestyle i Špindlerův Mlýn. Under Junior-VM i snøbrett 2017 kom hun på femteplass i big air og sjuendeplass i slopestyle. Hun fikk en ny sølvmedalje i big air under det canadiske mesterskapet i snøbrett 2018, og deltok i VM i snøbrett 2019, der hun kom på sjetteplass i slopestyle. Under VM i freestyle og snøbrett 2021 kom hun på 18.-plass i big air og 22.-plass i slopestyle.

Hun kom på 74.-plass i verdenscupen 2016/17, i Overall Park&Pipe, og hun kom på 40.-plass i 2017/18, 41.-plass i 2018/19 og 29.-plass i 2020/21. I Nor-Am cup vant hun slopestylecupen i 2017/18 sammenlagt og hun vant big air-cupen i 2018/19.

Under Vinter-OL 2022 kom hun på 15.-plass i slopestyle, der hennes lagvenninne Laurie Blouin kom på sjuendeplass.

Referanser

Eksterne lenker 
 

Canadiske snøbrettkjørere
Snøbrettkjørere under Vinter-OL 2022
Deltakere for Canada under Vinter-OL 2022